b'\n_START_ARTICLE_\nSamuli Vasala\n_START_PARAGRAPH_\nSamuli Johannes Vasala (s. 29. marraskuuta 1976 Lohja) on suomalainen entinen keski- ja kest\xc3\xa4vyysmatkojen juoksija, kauppatieteen maisteri, urheilumarkkinoinnin ja -liiketoiminnan parissa ty\xc3\xb6skentelev\xc3\xa4 yritysjohtaja. Vasala on kilpaillut my\xc3\xb6s duathlonissa. Pekka Vasalan veljenpoika Samuli Vasala oli paras suomalainen kest\xc3\xa4vyysjuoksija 1990-luvun lopulla ja 2000-luvun alussa.  Samuli Vasala esiintyi MTV3:n Elixir-ohjelmassa. Samuli Vasala toimi vuosina 2009 - 2014 Suomen Urheiluliiton omistaman Track & Field Finland Oy:n markkinointip\xc3\xa4\xc3\xa4llikk\xc3\xb6n\xc3\xa4 ja harrasteliikuntajohtajana. Vasala on Suomen Olympiakomitean liiketoimintayksik\xc3\xb6n toimitusjohtaja  ja vastaa isoista Olympiakomitean yrityssopimuksista\n_START_SECTION_\nSaavutuksia\n_START_PARAGRAPH_\nSamuli Vasala on voittanut Suomen mestaruuden 1\xc2\xa0500 metrin juoksussa 1998, 5\xc2\xa0000 metrill\xc3\xa4 1997, 1999, 2001 ja 2002 sek\xc3\xa4 maastojuoksun lyhyen radan mestaruuden 1996, 1997, 2001 sek\xc3\xa4 2002 ja maastojuoksun Pohjoismaiden mestaruuden 2003 . Lis\xc3\xa4ksi Vasalalla on 1\xc2\xa0500 metrill\xc3\xa4 hopea vuodelta 1997 ja pronssi vuodelta 1996, 5\xc2\xa0000 metrill\xc3\xa4 pronssia 1996 sek\xc3\xa4 puolimaratonin hopeaa 1998. Hallissa Vasala on voittanut 3\xc2\xa0000 metrill\xc3\xa4 SM-kultaa 1995 ja 1997._NEWLINE_Arvokisoista Vasalan paras sijoitus on kuudes tila 5\xc2\xa0000 metrill\xc3\xa4 (13.40,68) Budapestin EM-kisoissa 1998.   _NEWLINE_Vasala on duathlonin Suomen mestari vuodelta 2003. Vasala on my\xc3\xb6s osallistunut py\xc3\xb6r\xc3\xa4ilykilpailuihin.'